འདོད་པའི་བསྟན་བཅོས་ལས་བཏུས་པའི་ཚིགས་བཅད།
སངས་རྒྱས་ལ་ཕྱག་འཚལ་ལོ།
བརྒྱད་དང་བརྒྱད་ཀྱི་མཐའ་ལ་ཉེར་སོན་པའི། །
མི་འགྱུར་རྡོ་རྗེ་དགའ་བའི་གློག་ཞགས་ཀྱིས། །
བརྟན་གཡོའི་དངོས་པོ་གཅིག་ཏུ་བཟླུམ་མཛད་པ། །
རང་བྱུང་ཕྱག་རྒྱ་ཆེན་པོས་ཁྱོད་ལ་སྲུངས། །
དྲི་མེད་ནམ་མཁའི་མདོག་ཅན་ཡིད་འོང་སྐུ། །
འཕོ་མེད་དགའ་བའི་དཔལ་ལ་རྟག་ཏུ་རོལ། །
ཁ་བ་ཅན་གྱི་ཏི་སེའི་གངས་ལ་བཞུགས། །
དབང་ཕྱུག་ཆེན་པོའི་ཞབས་ལ་ཕྱག་འཚལ་ལོ། །
དགེ་འདུན་ཆོས་འཕེལ་གྱིས་བརྩམས།
69

མཛེས་པའི་ཞལ་རས་ཉ་གང་ཟླ་བའི་མདངས། །
འཛུམ་པའི་ཚེམས་དཀར་མུ་ཏིག་ཕྲེང་བའི་སྤུན། །
རྒྱས་པའི་ནུ་འབུར་དུང་གི་བུམ་པའི་གཟུགས། །
ལྷ་མོ་གོོ་རིའི་ཞབས་ལ་བདག་ཕྱག་འཚལ། །
འདོད་པའི་ཁམས་འདི་འདོད་ཆགས་ས་པ་སྟེ། །
སྐྱེ་བོ་ཐམས་ཅད་འདོད་པ་དོན་དུ་གཉེར། །
འདོད་པའི་ལོངས་སྤྱོད་ཀུན་གྱི་ཕུལ་བྱུང་བ། །
ཕོ་མོ་གཉིས་སྦྱོར་འདོད་པའི་བདེ་བ་ཉིད། །
བུད་མེད་མི་འདོད་སྐྱེས་པ་སུ་ཞིག་མཆིས། །
སྐྱེས་པ་མི་འདོད་བུད་མེད་སུ་ཞིག་ཡོད། །
ཕྱི་རོལ་བརྫུ་ཡི་ཁྱད་པར་མ་གཏོགས་པ། །
ཐམས་ཅད་ཀུན་ཀྱང་འདི་ལ་དགའ་བར་ངེས། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
སིངྒ་ལ་པའི་ཨུངྒུ་ཏ་རའི་མདོར། །
བཅོམ་ལྡན་འདས་ཀྱི་ཞལ་ནས་འདི་སྐད་གསུངས། །
གཟུགས་ཀྱི་ནང་ན་མཛེས་པའི་མཐར་ཐུག་པ། །
སྐྱེས་པའི་མིག་ལ་བུད་མེད་གཟུགས་ཡིན་ཅིང་། །
70

དགེ་འདུན་ཆོས་འཕེལ་གྱིས་བརྩམས།
བུད་མེད་མིག་ལ་སྐྱེས་པའི་གཟུགས་ཡིན་ཏེ། །
འདི་ལས་ལྷག་པའི་མཛེས་པ་ངས་མ་མཐོང་། །
སྒྲ་ཡི་ནང་ན་སྙན་པའི་མཐར་ཐུག་པ། །
སྐྱེས་པའི་རྣ་བར་བུད་མེད་སྒྲ་ཡིན་ཅིང་། །
བུད་མེད་རྣ་བར་སྐྱེས་པའི་སྒྲ་ཡིན་ཏེ། །
འདི་ལས་ལྷག་པའི་སྙན་པ་གང་ཡང་མེད། །
དེ་བཞིན་དྲི་དང་རོ་དང་རེག་བྱ་ཡི། །
འདོན་ཡོན་ལྷག་མ་གསུམ་ལའང་སྦྱར་དེ་གསུངས།
འདོད་ཁམས་ས་ཡི་སྟེང་དུ་སྐྱེས་པའི་མི། །
མི་མཐུན་རིགས་ཅན་ཕོ་མོ་གཉིས་ཀས་འདོད། །
འདོད་པའི་བདེ་བ་བདེ་བའི་ནང་ན་མཆོག །
མཆོག་དམན་ཀུན་གྱིས་རྙེད་པར་སླ་བའང་ཡིན། །
གལ་ཏེ་འཁྲིག་པའི་འབྲེལ་བས་མ་བསྡུས་ན། །
ཕོ་མོའི་རིགས་ནི་འདི་ལྟར་ཐ་དད་པས། །
འཇིག་རྟེན་ཁམས་སུ་སྡེ་གཉིས་ཆད་གྱུར་ཏེ། །
71

རྟག་ཏུ་གཡུལ་དང་རྒོད་ཀྱིས་གནས་པར་ངེས།
དགོན་པའི་ནགས་སུ་བཞུགས་པའི་དགེ་སློང་རྣམས། །
འདི་ཡི་རིན་ཐང་ཆེ་ཆུང་མི་མཁྱེན་མོད། །
དལ་འབྱོར་བཅོ་བརྒྱད་ལྡན་པའི་ལུས་རྟེན་ཀྱང་། །
ཐོག་མའི་རྟེན་འབྲེལ་དང་པོ་དེ་ནས་འགྲིག །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
འཁྲིག་པ་སྤངས་ན་མི་ཡི་འཇིག་རྟེན་ཁམས། །
སྐད་ཅིག་ཙམ་ལ་ངེས་པར་སྟོང་འགྱུར་ཞིང༌། །
མི་ཡི་སེམས་ཅན་མེད་ན་དགེ་སློང་དང་། །
སངས་རྒྱས་བསྟན་པ་དེ་ལས་ག་ལ་འོང་། །
རྒྱན་དྲུག་མཆོག་གཉིས་རྒྱ་གར་ཡུལ་དུ་བྱོན། །
སྟོན་པ་གཤེན་རབ་འོལ་མོ་ལུང་དུ་འཁྲུངས། །
ཏ་མིང་རྒྱལ་བོ་རྒྱ་ནག་མཁར་དུ་སྐྱེས། །
དངོས་པོའི་འབྱུང་ས་གང་ཡིན་བཤད་མི་དགོས། །
ཚངས་པའི་ཁ་ལས་བྲམ་ཟེའི་རིགས་འབྱུང་ཞེས། །
མུ་སྟེགས་གཞུང་ལས་བཤད་པ་བདེན་དཀའ་ཡང་། །
བུད་མེད་འདོམས་ནས་རིགས་བཞི་ཀུན་སྐྱེས་པ། །
72

མཁས་བླུན་སྐྱེ་བོ་སུས་ཀྱང་བསྙོན་དུ་མེད། །
ནོར་དང་དབང་ཐང་བྲལ་བའི་ཕོ་མོ་ཡང་། །
མལ་གྱི་ནང་ན་མཐོ་རིས་བདེ་བ་རྫོགས། །
མགོ་བོ་དུང་ལས་དཀར་བའི་རྒད་པོ་ཡང༌། །
རྒན་མོའི་རུམ་ན་བརྗོད་མེད་དགའ་བ་མྱོང་། །
བསམ་པ་ངན་པས་བསྡམ་ཞིང་བརྡེག་པ་མིན།
གནོད་པའི་སེམས་ཀྱིས་མདུང་གིས་ཕུག་པ་མིན། །
འདོད་པའི་མི་ལ་འདོད་པ་སྦྱིན་པ་ལ། །
དགེ་བ་མེད་ཀྱང་སྡིག་པ་ག་ལ་ཡོང་། །
འདོད་པ་ཅན་ལ་བུད་མེད་སྤྲོད་པ་ནི། །
སྦྱིན་པ་རྣམས་ཀྱི་ནང་ན་མཆོག་ཡིན་ཅེས། །
དུས་ཀྱི་འཁོར་ལོར་སྒྲུབ་ཐབས་ལེའུར་གསུངས། །
ཡིད་མི་ཆེས་ན་དེ་རུ་ལྟོས་དང་གསལ། །
སྤྲང་པོའི་མི་ཡིས་གསེར་ལ་སྣ་གཉེར་བྱེད། །
ལྟོགས་པའི་མགྲོན་གྱིས་ཟས་ལ་མཆིལ་མ་འདེབས། །
ཀུན་གྱིས་ཁ་ནས་སྨོད་པ་འདི་ཡིན་ཀྱང་། །
དགེ་འདུན་ཆོས་འཕེལ་གྱིས་བརྩམས།
73

ཀུན་གྱིས་སེམས་ནས་དགའ་ས་འདི་ཉིད་ཡིན། །
གསེར་དངུལ་རྟ་གླང་འབྱོར་ལྡན་ཁོ་ནས་འཐོབ། །
འཁྲིག་པའི་ལོངས་སྤྱོད་མཆོག་དམན་ཀུན་གྱིས་རྙེད། །
ཉི་འོད་རླུང་དང་ས་གཞི་ཆུ་ལ་སོགས། །
རིན་ཆེན་གང་ཡིན་ཀུན་ལ་ཐུན་མོང་ཉིད། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
ས་སྟེང་ངོ་མཚར་གང་ཡིན་མི་ཡིས་བསྒྲུབ། །
མི་ཡི་འགྲོ་བ་ཕོ་མོའི་འཁྲིག་པས་བསྒྲུབ། །
དེ་ལྟར་བསམ་ན་དབང་པོ་གཉིས་སྦྱོར་ལས། །
ལྷག་པའི་དོན་ཆེན་བྱ་བ་ཅང་སྲིད་དམ། །
དེ་ལྟར་དོ་གལ་ཅན་གྱི་ལས་ལ་ཡང་། །
ནན་གྱིས་བསྐུལ་བའི་དཀའ་ཚེགས་མི་དགོས་པར། །
ཕོ་མོ་ཐམས་ཅད་རང་དགར་ཞུགས་པ་འདི། །
རྟེན་འབྱུང་རྒྱལ་པོས་བཞག་པའི་ཁྲིམས་ལུགས་ཡིན། །
བཟོ་དང་རིག་པ་བསླབ་ལ་མ་ལྟོས་པར། །
ཆུ་ཚོད་ཕྱེད་ལ་ཉལ་བའི་སྦྱོར་བ་ཡིས། །
བུ་སྟོན་ཆོས་རྗེའི་སྐུ་བརྙན་གསོན་པོ་དེ། །
74

བསྒྲུབས་པའི་ཚུལ་ལ་ཁྱེད་ཅག་མ་མཚར་རམ། །
རྒྱུ་རྐྱེན་འདུས་པའི་འཕྲུལ་ཀུན་མཚར་བ་སྟེ། །
ཕོ་མོ་འདུས་པའི་འཕྲུལ་འདི་ཀུན་ལས་མཚར། །
ངོ་མཚར་རིག་གནས་བླུན་པོ་ཐམས་ཅད་ཀྱིས། །
མ་བསླབ་ངང་གིས་ཤེས་པ་ལྷག་པར་མཚར། །
ངོ་མཚར་གནས་ལ་མཚར་དུ་མི་འཛིན་པ། །
ས་སྐྱ་བླ་མས་བླུན་པོའི་རྟགས་སུ་གསུངས། །
ཨ་ཅང་ཁོ་བོ་དེང་སང་སྨྱོན་པ་སྟེ། །
མ་སྨྱོས་པ་རྣམས་བཞད་གད་བྱེད་ཀྱང་འཚལ། །
བདེ་བ་མྱོང་བ་དེ་ཡང་དོན་ཆུང་མིན། །
རིགས་རྒྱུད་བསྐྱེད་པ་དེ་ཡང་དོན་ཆུང་མིན། །
བདེ་སྟོང་ངང་ནས་ཆགས་ལམ་སྐྱོང་ནུས་ན། །
དེ་ལས་ཀྱང་ནི་དོན་ཆུང་ག་ལ་ཡིན། །
སྐྱེས་པ་རེ་རེའི་ཐད་ན་བུད་མེད་རེ། །
དགེ་འདུན་ཆོས་འཕེལ་གྱིས་བརྩམས།
བུད་མེད་རེ་རེའི་ཐད་ན་སྐྱེས་པ་རེ། །
གཉིས་ཀའི་སེམས་ལ་གཉིས་སྦྱོར་འདོད་པ་རེ། ་
75

གཙང་མའི་ཚངས་སྤྱོད་གནས་པའི་གོ་སྐབས་ཅི། །
འོས་པའི་ལས་རྣམས་དངོས་སུ་བཀག་པ་ན། །
མི་འོས་ལས་རྣམས་ལྐོག་ཏུ་བྱེད་ངེས་པས། །
སྐྱེ་བོ་རྣམས་ཀྱི་མ་བཅོས་འདོད་པ་འདི། །
ཆོས་དང་འཇིག་རྟེན་ཁྲིམས་ཀྱིས་ག་ལ་ནོན། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
དྭངས་མ་དྲུག་ལྡན་རྡོ་རྗེའི་གྲོང་ཁྱེར་དུ། །
འཁོར་ལོ་ལྔ་ལྡན་རྩ་ཡི་འཁྲུལ་འཁོར་ལ། །
རང་བཞིན་གཤིས་ཀྱིས་གནས་པའི་བདེ་བ་འདི། །
སྐྱོན་དུ་བཟུང་ནས་དགག་པ་ཅི་ལ་འཐད།
འདོད་པའི་དོན་ལ་དགའ་བ་འདོད་ཆགས་ཏེ། །
འདོད་པའི་དོན་ལ་དགའ་བ་དད་པ་ཉིད། །
མི་འདོད་དོན་ལ་འཇིགས་པ་ཞེ་སྡང་སྟེ། །
མི་འདོད་དོན་ལ་འཇིགས་པ་ངེས་འབྱུང་ཉིད། །
འདོད་དང་མི་འདོད་སེམས་ཀྱི་ཁྱད་ཆོས་ཏེ། །
བསྒྱུར་དུ་བཏུབ་ཀྱང་སྤང་དུ་མེད་པ་ལགས། །
དེས་ན་ཉོན་མོངས་ལམ་དུ་བྱེད་པ་འདི། །
76

ཞིབ་ཏུ་དཔྱད་ཚེ་ཐེག་པ་ཀུན་གྱི་ལུགས། །
རང་གི་རང་དོན་ཡུལ་གྱི་སྤྱི་དོན་དང་། །
རྒྱལ་པོའི་རྒྱལ་སྲིད་སྤྲང་པོའི་འཚོ་ཐབས་སོགས། །
ཆེ་ཆུང་བྱ་བ་གང་དང་གང་བྱེད་ཀྱང་། །
མེད་དུ་མི་རུང་བ་ནི་བུད་མེད་ཡིན། །
འདོད་པའི་དོན་ལ་སྨོན་ལམ་འདེབས་པ་དང༌། །
ལྷག་པའི་ལྷ་ལ་མཆོད་སྦྱིན་བྱེད་པ་སོགས། །
བུད་མེད་དག་དང་ལྷན་གཅིག་བསྒྲུབ་ན་ནི། །
བསླུ་མེད་འབྲས་བུ་མྱུར་དུ་སྨིན་པར་བཤད། །
ཡངས་པའི་འཇིག་རྟེན་མྱ་ངན་ཐང་བཞིན་ཆེ། །
ལས་མང་ཁུར་གྱིས་སྐྱེས་བུ་ངེས་པར་སྐྱོ། །
དེ་ལ་དགའ་བའི་སྤྲོ་བ་སྦྱིན་ནུས་པའི། །
རྩེད་གྲོགས་བུ་མོ་ལས་ཀྱིས་སྤྲུལ་བ་འདྲ། །
མཐོང་བས་ཡིད་དགའ་གཟུགས་ཀྱི་ལྷ་མོ་སྟེ། །
རིགས་རྒྱུད་བཟང་པོ་བསྐྱེད་པའི་ཞིང་ས་ཡིན། །
སྡུག་པའི་ནད་གཡོག་བྱེད་པའི་མ་མ་དང་། །
དགེ་འདུན་ཆོས་འཕེལ་གྱིས་བརྩམས།
77

སྐྱོ་བའི་སེམས་གསོ་གཏོང་བའི་སྙན་དངགས་མཁན། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
ཁྱིམ་གྱི་ལས་ཀུན་བྱེད་པའི་གཡོག་མོ་སྟེ། །
ཚེ་གཅིག་རྩེ་དགས་སྐྱོང་བའི་གྲོགས་མོ་ཉིད། །
སྔོན་བསགས་ལས་ཀྱིས་འབྲེལ་བའི་ཆུང་མ་ལ། །
ཡོན་ཏན་རྣམ་པ་དྲུག་པོ་འདི་དག་ལྡན། །
བུད་མེད་རྣམས་ནི་མི་བརྟན་གཡེམ་མ་ཞེས། །
བཤད་པ་འདི་ཡང་ཤིན་ཏུ་མི་བདེན་ཏེ། །
བྱི་བོའི་ལས་ལ་ཕོ་མོ་ཁྱད་མེད་ཅིང་། །
ཞིབ་ཏུ་བསམ་ན་ད་དུང་སྐྱེས་པ་ཐུ། །
རྒྱལ་པོ་ཞིག་གིས་བཙུན་མོ་སྟོང་བླངས་པ། །
ད་དུང་ཡོན་ཏན་ཚུལ་དུ་སྒྲོག་པར་བྱེད། །
བུད་མེད་གཅིག་ལ་མག་པ་བརྒྱ་ཡོད་ན། །
དཔེ་མི་སྲིད་པ་བཞིན་དུ་ཇི་ཙམ་སྨད། །
བུད་མེད་སྟོང་ལ་རེས་ཀྱིས་སྤྱད་ན་ནི། །
བྱི་བོ་བྱེད་པའི་དོན་ཀྱང་ག་ལ་ཡོད། །
ཆུང་མ་སྤྱད་པ་ལོག་གཡེམ་མ་ཡིན་ཕྱིར། །
78

ཕྱུག་པོ་རྣམས་ལ་ལོག་གཡེམ་ག་ལ་འོང༌། །
ནོར་ལྡན་རྒན་པོ་ཁ་བའི་སྐྲ་ལོ་ཅན། །
ན་ཆུང་བུ་མོ་འདམས་ནས་ཉོ་བར་བྱེད། །
བཙོང་བའི་ཡོ་བྱད་ཙམ་གྱི་རྩིས་ཐང་ཅན། ་
ཀྱེ་མ་བུད་མེད་རྣམས་ལ་དཔུང་གཉེན་མེད། །
ཕོ་ཡིས་འདམས་ཏེ་ནན་གྱིས་བཀུག་བ་ལས། །
མོ་ཡིས་འདོད་དེ་ཚུར་ལ་མ་འོངས་པས། །
ཤིང་ལ་རྡོ་ཡི་ལྷན་པ་བཏབ་པའི་ཚེ། །
བུད་མེད་རང་བཞིན་བརྟན་པ་ག་ལ་འོང་། །
ཇི་ལྟར་དངོས་པོའི་གཤིས་ལ་ཉེ་གྱུར་པ། །
དེ་ལྟར་མཁས་པའི་ཚིག་ནི་ལྐུགས་འགྱུར་བས། །
རང་བཞིན་ཉིད་ཀྱིས་ཕྲ་བའི་ཆོས་རྣམས་ཀུན། །
སྨྲ་བསམ་བརྗོད་པའི་ཡུལ་ལས་འདས་པར་བཤད། །
རྣམ་ཀུན་སྟོང་པའི་ཆོས་ལ་ཐུགས་བཞག་སྟེ། །
དེ་བཞིན་གཤེགས་པས་ཕྱག་གིས་མ་ཁེགས་པའི། །
དགེ་འདུན་ཆོས་འཕེལ་གྱིས་བརྩམས།
79

སྣང་བའི་སྨིག་རྒྱུ་འཁྲིགས་པའི་འཁོར་བ་འདིར། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
ཡོད་མེད་ཁས་ལེན་བློ་ཡིས་ཐོང་བ་སུ། །
རིག་པའི་བུ་ཆུང་ཆགས་པའི་དབྱིངས་སུ་བརྒྱལ། །
འཇུར་བུའི་བློ་གྲོས་སྲིན་བུའི་བུ་གར་ལྷུངས། །
སྲེད་པའི་རྣམ་རྟོག་ཐུར་དུ་དྲངས་གྱུར་པས། །
དགའ་བ་དེ་ཉིད་སྐྱེ་བོ་དག་གིས་ལྟོས། །
གཉིས་མེད་གཉིས་སུ་སྣང་བའི་གཟུང་འཛིན་གྱིས། །
ལོགས་སུ་བཅད་པའི་སྐྱ་མའི་རྦ་རླབས་འདི། །
གཞི་དབྱིངས་བདེ་བའི་རྒྱ་མཚོར་འདྲེས་འདོད་ནས། །
འདུ་འཕྲིག་གཡོ་ཞིང་འཕར་བ་མ་ཚོར་རམ། །
འཕྲུལ་འདེགས་མེད་པའི་ཆོས་འདི་ཅི་ལ་གཡོ། །
རྗེས་འདེད་མེད་པའི་སེམས་འདི་གང་དུ་རྒྱུག །
རང་གཤིས་བཏང་ནས་སྡོད་དུ་མ་ཚུགས་པས། །
སྣང་སེམས་འདི་གཉིས་བདེ་བའི་ཕྱོགས་སུ་གཡོ། །
གོམ་གཅིག་འདོར་ཡང་བདེ་བ་འཚོལ་ཕྱིར་ཏེ།
ཚིག་གཅིག་སྨྲ་ཡང་བདེ་བ་འཚོལ་ཕྱིར་སྨྲ། །
80

དགེ་བའི་ལས་ཀྱང་བདེ་བའི་སླད་དུ་བྱེད། །
སྡིག་པའི་ལས་ཀྱང་བདེ་བའི་སླད་དུ་བྱེད། །
གྲོག་མ་མིག་མེད་བདེ་བའི་དོན་དུ་རྒྱུག །
ས་འབུ་རྐང་མེད་བདེ་བའི་ཆེད་དུ་རྒྱུག །
མདོར་ན་འཇིག་རྟེན་ཐམས་ཅད་བང་འགྲན་ནས། །
གཅིག་ལས་གཅིག་མགྱོགས་བདེ་བའི་ཕྱོགས་སུ་རྒྱུག །
མཐོང་རེག་མེད་པའི་ཁབ་ལེན་ཕ་བོང་ལ། །
སྟོང་གསུམ་འཇིག་རྟེན་འུབ་ཀྱིས་འདུ་བ་འདི། །
དངོས་སུ་བསམ་ན་བདེ་བ་ཆེན་པོའི་དབྱིངས། །
སྣང་སྲིད་ཀུན་གྱི་ཐིམ་ས་ཡིན་པར་ཤེས། །
སྟོང་གསུམ་དང་ལ་འབྱོར་ཐོབ་ཀྱང་མ་ཚིམ་པས། །
རྔམས་ཆེན་གཏོགས་འདོད་འབར་བའི་གྲགས་པ་ཅན། །
ཅང་ཤེས་སེམས་ཀྱི་བུ་ཆུང་ལྐུགས་པ་འདིས། །
དོན་ལ་བདེ་སྟོང་ནམ་མཁའི་རྒྱལ་སྲིད་འཚོལ། །
དམ་པའི་འགྲོ་ལ་དག་པའི་ཆོས་ཉིད་སྟོན། །
རྨོངས་པའི་བུ་ལ་བསླུ་བའི་ཀྱལ་ཀ་བྱེད། །
དགེ་འདུན་ཆོས་འཕེལ་གྱིས་བརྩམས།
81

མཚོན་དུ་མེད་ལ་མཚན་མའི་རྣམ་པ་ཅན། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
རང་བྱུང་དགའ་བའི་ལྷ་ལ་ཕྱག་འཚལ་ལོ། །
མ་བསྒོམ་མི་དང་བླུན་པོའི་བློ་ལ་གསལ། །
ཀུན་ལ་ཁྱོད་འགྲོགས་ཀུན་ཀྱང་ཁྱོད་ཀྱི་གྲོགས། །
ཀུན་གྱིས་མཐོང་ཞིང་སུ་ཡིས་མི་ཤེས་པ། །
རང་བྱུང་དགའ་བའི་ལྷ་ལ་ཕྱག་འཚལ་ལོ། །
ཀུན་རྫོབ་གོས་མེད་ནམ་མཁའི་གར་མཁན་མ། །
ཁ་དོག་དབྱིབས་མེད་དགུ་འགྱུར་འཕྲུལ་གྱི་གཟུགས། །
མྱོང་ལ་མི་ཟིན་རིག་པའི་སྐར་མདའ་འཕེན། །
རང་བྱུང་དགའ་བའི་ལྷ་ལ་ཕྱག་འཚལ་ལོ། །
གང་དུ་སྣ་ཚོགས་སྤྲོས་པའི་འཇའ་འོད་ཐིམ། །
གང་དུ་སྐྱུ་མའི་རྒྱ་མཚོ་རླབས་དང་བྲལ། །
།
གང་དུ་གཡོ་བའི་ཡིད་ཀྱང་མི་གཡོ་བ། །
རང་བྱུང་བདེ་བ་ཆེ་ལ་ཕྱག་འཚལ་ལོ། །
སངས་རྒྱས་སྤྱན་གྱིས་འཛུམ་པ་མེད་པར་གཟིགས། །
མང་ཐོས་སྐྱེ་བོས་སྨྲ་བ་བཅད་ཅིང་མྱོང༌། །
82

འཛིན་མེད་བློ་ཡིས་སྤྲོས་མེད་ཚུལ་དུ